Diari Oficial de la Generalitat Valenciana


Sumari del DOGV 8265, del 03-04-2018 (2018/2158)

RESOLUCIÓ de 20 de febrer de 2018, del conseller d'Hisenda i Model Econòmic i president de l'Institut Valencià d'Administració Tributària, de modificació parcial de la Resolució de 4 de juliol de 2016, de delegació de determinades competències en òrgans de l'Institut Valencià d'Administració Tributària (IVAT).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8265

Data del DOGV
:   03-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2158


Data del document
:   20-02-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 de febrer de 2018, del conseller d'Hisenda i Model Econòmic i president de l'Institut Valencià d'Administració Tributària, de modificació parcial de la Resolució de 4 de juliol de 2016, de delegació de determinades competències en òrgans de l'Institut Valencià d'Administració Tributària (IVAT). [2018/2158]  
Mitjançant el Decret 84/2015, de 29 de maig, del Consell, pel qual s'aprova l'Estatut de l'Institut Valencià d'Administració Tributària i es modifica el Reglament orgànic i funcional de la Conselleria d'Hisenda i Administració Pública, aprovat pel Decret 20/2013, de 25 de gener, del Consell, s'ha desenvolupat l'estructura de l'Institut i s'han fixat les funcions de cada departament i de les seues unitats administratives dependents.  
La creació de l'Institut Valencià d'Administració Tributària es va efectuar per la Llei 7/2014, de 22 de desembre, de mesures fiscals, de gestió administrativa i financera i d'organització de la Generalitat, com a entitat autònoma, de caràcter administratiu, adscrita a la conselleria competent en matèria d'hisenda i amb personalitat jurídica pròpia, autonomia funcional i de gestió i plena capacitat d'actuar per a organitzar i exercir les funcions que se li atribueixen, i, d'acord amb l'Ordre 4/2015, de 28 de desembre, de la Conselleria d'Hisenda i Model Econòmic, de posada en funcionament de l'Institut Valencià d'Administració Tributària, les activitats de l'Institut es van iniciar l'1 de gener de 2016.  
  
Per tal d'aconseguir una major economia i agilitat en la tramitació d'expedients, que redunde en millorar la qualitat en la prestació de funcions que té assignades l'Institut Valencià d'Administració Tributària, es van delegar per Resolució de 4 de juliol de 2016, del conseller d'Hisenda i Model Econòmic i president de l'Institut Valencià d'Administració Tributària certes competències en els òrgans de l'Institut en funció de les atribuïdes pel citat Decret 84/2015, de 24 de maig, del Consell.  
  
Amb posterioritat es va dictar el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, amb una nova configuració tant de l'àmbit competencial del departament com de la seua estructura organitzativa. Fruit d'aquestes modificacions, es va aprovar, en nom de la seguretat jurídica i de l'eficàcia administrativa, la Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans de la dita conselleria.  
  
Com a conseqüència obligada de l'adaptació a la referida Resolució de 24 de juliol de 2017, que fa desaparèixer la delegació de competències del conseller en el director de l'Institut Valencià d'Administració Tributària, així com per adequar-se a la regulació estatal bàsica en matèria de contractació, en ús de les atribucions conferides en l'article 63 de la Llei 5/1983, del Consell i d'acord amb el que preceptua l'article 9 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Modificar el paràgraf a) de l'apartat primer de l'article 1 de la Resolució de 4 de juliol de 2016, del conseller d'Hisenda i Model Econòmic i president de l'Institut Valencià d'Administració Tributària, de delegació de determinades competències en òrgans de l'Institut Valencià d'Administració Tributària (IVAT), amb la redacció següent:  
  
«a) L'exercici de totes les facultats ordinàries en matèria de contractació, en l'àmbit de contractes menors definits per la legislació estatal bàsica de contractes del sector públic.»  
  
Segon  
Suprimir l'article 6 de la Resolució de 4 de juliol de 2016, del conseller d'Hisenda i Model Econòmic i president de l'Institut Valencià d'Administració Tributària de delegació de determinades competències en òrgans de l'Institut Valencià d'Administració Tributària (IVAT).  
  
Tercer  
La present resolució produirà efectes a partir de l'endemà de la seua publicació al Diari Oficial de la Generalitat Valenciana.  
  
València, 22 de febrer de 2018.- El conseller d'Hisenda i Model Econòmic: Vicent Soler i Marco.